OpenLLM-France/wikimedia huggingface dataset:
# Mesquita Blanca de Natzaret

La mesquita blanca és la més antiga de Natzaret, Israel, està situada en l'anomenat Harat Alhama, el barri de la mesquita, en el centre de l'antic mercat de Natzaret. La mesquita va ser aixecada entre 1804 i 1808, sota el regnat de Suleiman Pasha i del seu comissionat en la ciutat, Sheikh Abdullah al-Fahoum, els seus descendents segueixen tenint l'administració (waqf) de l'edifici en l'actualitat. Actualment, l'edifici ha acollit a més de 2.000 persones en el sermó del divendres, i també és la seu d'un museu de la història de Natzaret.

## Referències

* ↑ Emmett, C., Beyond the Basilica: Christians and Muslims in Nazareth, University of Chicago Press, 1995.
# Ossos de Solsona

Els Ossos són uns dels elements del folkore de Solsona.
Per la seva antiguitat, els Ossos són uns dels elements que mostren més ambigüitat de tot el conjunt. Apareguts almenys el 1431, són unes de les figures més antigues que actualment surten a la Festa Major. Avui, podem afirmar que els ossos són únics a tota la Península. Podria ser que a Catalunya aquesta figura fos present en algunes ciutats com Barcelona, però no hi acabaren d'arrelar com a Solsona.
El seu origen llegendari, segons la veu popular, diu que ells foren els primers habitants de Solsona i que quan la humanitat els va expulsar d'aquest paratge van acordar que tornarien cada any el dia abans de la Festa Major, per ser els representants de la ciutat i, per tant, podrien cobrar tribut als firaires que venien al mercat.
L'element més antic dels ossos que conservem és el contramotlle de 1727, quan es feren de nou, fins als actuals, als quals se n'afegiren dos l'any 1956. En un principi, tenien la funció d'obrir pas mitjançant els seus garrots per tal que pogués desfilar la comitiva. El ball actual és un paral·lelisme d'aquella antiga tasca, que enceta les danses.

## Referències

* 1 2 3 4 «Ossos. La Festa Major de Solsona». Catàleg del Patrimoni Festiu de Catalunya. Generalitat de Catalunya. [Consulta: 12 febrer 2014].

## Enllaços externs

* Festa Major de Solsona, els Ossos Arxivat 2008-05-09 a Wayback Machine.
# Anthimos Kapsis

Anthimos Kapsis (grec: Άνθιμος Καψής; 3 de setembre de 1950) és un exfutbolista grec de la dècada de 1970.
Fou 35 cops internacional amb la selecció grega.
Pel que fa a clubs, defensà els colors de Panathinaikos FC de 1969 a 1984.
És pare del també futbolista Michalis Kapsis.

## Referències

* ↑ Mamrud, Roberto. «Greece - Record International Players». RSSSF, 29-10-2009.
* ↑ Athanasiou, Nikos. «Μου ξανάρχονται ένα-ένα χρόνια δοξασμένα, I come back one to one with past glory» (en greek). Gazzetta.gr, 02-06-2008.
* ↑ Kolokotsios, Lambros. «Αθλητικοί Φάκελοι (ΑΝΘ. ΚΑΨΗΣ) Sporting Capsules (Anth. Kapsis)» (en greek). Evrytania News, 12-12-2009. Arxivat de l'original el 18 octubre 2011.
* ↑ Anthimos Kapsis a National-Football-Teams.com (anglès)
* ↑ «Greece 1-0 Czech Rep». BBC News, 01-07-2004.
# Manuel Acosta (pintor)

Manuel Acosta (Sevilla, 1787 - Sevilla, 1800) va ser un pintor andalús, mort als tretze anys a causa de l'epidèmia de febre groga de 1800.
Va ser deixeble de José Alanís a la Reial Escola dels Tres Nobles Arts de Sevilla. Va ser un notable copista de l'obra de Bartolomé Esteban Murillo, amb una destresa molt semblant a la del seu mestre. En la Junta de l'escola celebrada el 6 de gener de 1801, el secretari Joaquín Cabral Bejarano, va donar compte de les diverses morts de professors i d'alumnes, alhora lamentant-les, entre els quals hi havia Manuel Acosta, però també altres joves pintors com José Suárez, Domingo Espinal, Juan Dios o José Huelva, a causa de l'epidèmia de febre groga que va afectar la ciutat de Sevilla el 1800. En el moment de la mort, Acosta tenia només tretze anys. A causa d'això, hom l'ha inclòs en l'anomenada generació perduda de la pintura sevillana. Segons recull Manuel Ossorio, l'acadèmic Francisco de Bruna va recollir algunes de les seves obres, entre les quals hi havia cartrons amb un pas de la Passió de Jesús i una còpia d'un Sant Josep de Juan de Valdés, retrats a ploma de perfecta execució, molts dibuixos a llapis i a l'aiguada, una pintura a l'oli d'una gata amb la seva cria sobre una cadira, en perspectiva. Destaca també la còpia del Naixement de Murillo del convent de caputxins de Sevilla, fet amb figures de fang, un tipus d'obra que també va utilitzar per a passos de Setmana Santa, particularment soldats, a l'estil de Salvator Rosa.

## Referències

* 1 2 Román Villalón, Álvaro. En la senda de Murillo: Tovar y la Divina Pastora (en castellà). Diputación Provincial de Huelva, 2019, p. 41. ISBN 978-84-09-09124-9.
* ↑ Cabezas García, Álvaro «Devoción, estética y remedio: rogativas en Sevilla por la epidemia de 1800». Arte y Patrimonio, 2018, pàg. 34. ISSN: 2530-0814.
* 1 2 Ossorio y Bernard. Galería biográfica de artistas españoles del siglo XIX. Madrid: Imprenta de Moreno y Rojas, 1883-1884, p. 3.
# Filocarides

Filocarides (en llatí Philocharidas, grec antic: Φιλοχαρίδας) fill d'Erixídedes, fou un polític espartà.
Va ser un dels delegats que va ratificar la teva entre Atenes i Esparta i els seus respectius aliats, l'any 423 aC. El 421 aC era altre cop el delegat en el jurament de la pau que van fer els ambaixadors dels països implicats i després va anar com a enviat als estats de la regió de Tràcia per comprovar el compliment dels termes del tractat. Una mica després va prendre també el jurament dels delegats en el tractat separat entre Atenes i Esparta. El 420 aC va anar com un dels ambaixadors a Atenes per contraposar les negociacions dels argius i van ser enganyats per Alcibíades, segons diu Tucídides.

## Referències

* ↑ Philocharidas a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 299
# Bosònides

Els Bosònides foren una dinastia de la noblesa francona, així anomenada perquè part dels seus membres s'anomenaven Bosó. Van ser comtes a Borgonya, on van fundar la primera dinastia.

## Vegeu també

* Bivínides.

## Referències

* ↑ Vinyoles, Teresa-Maria. Història medieval de Catalunya. Edicions Universitat Barcelona, 2005, p.132. ISBN 8447529126.
# Can Marser (Olivella)

Can Marser és una masia d'Olivella inclosa en l'Inventari del Patrimoni Arquitectònic de Catalunya.

## Descripció

És una masia de planta baixa, pis i golfes amb teulades a dos vessants. Té un rellotge de sol a la façana, al costat del balcó. El portal és d'arc escarser i les finestres rectangulars. A semblança d'altres masies de la comarca, aquesta s'ha ampliat al llarg dels anys, donant lloc a una sèrie de construccions secundàries. Una és el corral, una construcció de tipologia popular amb la part d'habitatge i els corrals que formen un pati interior; té les cobertes, a una i a dues vessants, de teules. Consta de planta baixa i un pis i té les obertures amb arcs i muntants de maó vist, solució molt emprada a les masies del Garraf.
El corral és una construcció de tipologia popular amb la part de l'habitatge i els corrals formant un pati interior. Les cobertes són a una i dues vessants, de teules. Té planta baixa i pis. Les obertures són d'arcs i amb rebranques de maó vist.

## Història

Can Marcer és un gran casal de tradició vinícola documentat des del segle xvii i que va ser totalment reformat entre 1860 i 1882. Avui dia és una de les poques masies que encara es manté habitada.

## Referències

* 1 2 3 «Can Marser». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Molí de Danyans

El Molí de Danyans és un molí del municipi de Borredà (Berguedà) que forma part de l'Inventari del Patrimoni Arquitectònic de Catalunya.

## Descripció

Restes d'un antic molí fariner que s'han arranjat mínimament per allotjar una petita central elèctrica que proporciona llum a la veïna casa de Puigcercós. De l'antic molí només es conserva la planta baixa del que fou el casal moliner, així com la part del mur de la bassa, i el carcau, fet de maçoneria irregular del segle xviii, pròpia d'aquestes senzilles construccions popular de muntanya.

## Història

El 1974 Joan Puigcercós comprà a carta de gràcia el molí fariner i bataner de Dayans a Manuel Puigcercós, moliner de la parròquia de St. Julià de Palomera per 6700 lliures, prèvia autorització de l'intendent del principat i de Josep Font i la seva muller de Girona que hi tenien drets. L'ús del molí fou confirmat el 1813.

## Referències

* 1 2 «Molí de Danyans». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 setembre 2015].
# Osteocephalus fuscifacies

Osteocephalus fuscifacies és una espècie de granota endèmica de l'Equador.
Està amenaçada d'extinció per la pèrdua del seu hàbitat natural.

## Referències

* Almandáriz, A., Cisneros-Heredia, D., Jungfer, K.-H., Coloma, L.A. & Ron, S. 2004. Osteocephalus fuscifacies. Llista Vermella d'Espècies Amenaçades de la UICN 2006. Consulta: 7 de gener de 2008.
# Anthocephala

Anthocephala és un gènere d'ocells de la subfamília dels troquilins (Trochilinae) dins la família dels troquílids (Trochilidae), endèmic de Colòmbia.

## Taxonomia

Antany eren considerat un gènere monoespecífic. Actualment ha estat separat en dues espècies arran estudis recents.
* Anthocephala floriceps - colibrí florit de Santa Marta.
* Anthocephala berlepschi - colibrí florit de Tolima.

## Referències

* ↑ Lozano-Jaramillo, María; Rico-Guevara, Alejandro; Cadena, Carlos Daniel «Genetic Differentiation, Niche Divergence, and the Origin and Maintenance of the Disjunct Distribution in the Blossomcrown Anthocephala floriceps (Trochilidae)». PLOS ONE, 24. DOI: https://doi.org/10.1371/journal.pone.0108345 [Consulta: 12 octubre 2024].
# Mamertí

«Mamertí» té aquests significats:
* Membre del grup dels mamertins.
* Mamertí, vegeu Claudi Mamercí i Mamercí
# Filocles (militar)

Filocles (en llatí Philocles, en grec antic Φιλοκλη̂ς) fou un oficial militar i amic de Filip V de Macedònia.
L'any 200 aC Filip va ser obligat pels rodis i Àtal I de Pèrgam a passar l'hivern a Cària; allí hi havia també Filocles i van formar un pla, mercès al qual es van apoderar de la ciutat de Milasa. El mateix any Filip el va enviar a Àtica i va assolar el país. Va fracassar en un atac a Eleusis i després, amb ajut del mateix Filip, va atacar Atenes i el Pireu.
El 189 aC era a Calcis (Eubea) i no va aconseguir portar ajut a Erètria que estava assetjada per una força combinada de romans, rodis i Àtal, que finalment la van conquerir quan van fer marxar Filocles. Una mica després va aconseguir fer aixecar el setge al que Luci Quinti Flaminí i Àtal de Pèrgam sotmetien a Corint, i va portar un reforç de 1500 homes de Beòcia a les proximitats de Sició. A causa d'aquest èxit el partit macedoni d'Argos el va fer anar a la ciutat, de la que es va apoderar.
A la guerra entre Prúsies de Bitínia i Èumenes II de Pèrgam, Filip va ser aliat de Prúsies i va enviar a Filocles a la seva cort i també a Roma a defensar la seva conducta. El 184 aC Filocles i Apel·les van anar junt amb Filip i el seu fill a Roma per defensar la seva causa davant el senat. El 181 aC Filocles i Apel·les van tornar a Roma per la qüestió successòria macedònia entre Demetri i Perseu. Filip els havia enviat perquè confiava en ells, però Perseu va subornar als dos delegats, que van portar una carta falsa on les acusacions fetes a Demetri eren confirmades.
El descobriment del frau va provocar l'empresonament de Filocles i la seva execució l'any 179 aC. Segons Polibi ni sota tortura va confessar la seva culpa.

## Referències

* ↑ 2.Philocles a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 300
# Vyšný Skálnik

Vyšný Skálnik és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1334.

## Persones il·lustres

* Ján Botto (1829-1881): poeta eslovac del romanticisme.
# Apol·lònia d'Assíria

Apol·lònia fou una ciutat capital de districte a Assíria que Estrabó identifica amb Sittacene i diu que era entre Babilònia i Susis, havent estat anomenada després Apolliònatis pels macedonis vers el 300 aC. Apolliònatis era en realitat un districte que Polibi situa a l'est del Tigris i al sud de la Mèdia, i cal pensar en un punt entre Adiabene i Selèucia del Tigris (Bagdad).

## Referències

* ↑ Schmitz, Leonhard. A manual of ancient geography: with map showing the retreat of the 10,000 Greeks under Xenophon (en anglès). Blanchard and Lea, 1857, p.354.
# Mantidactylus tschenki

Mantidactylus tschenki és una espècie de granota de la família dels mantèl·lids endèmica de Madagascar.
Està en perill d'extinció per la pèrdua del seu hàbitat natural.

## Referències

* Fordham et al (2006). Mantidactylus tschenki. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Vyšný Žipov

Vyšný Žipov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1363.
# PlayTV

El PlayTV és un aparell suplementari per a la consola de videojocs PlayStation 3. Permet rebre i enregistrar senyals de televisió digitals. Llançat originàriament l'any 2008, fou distribuït exclusivament als territoris als quals es fa servir l'estàndard DVB-T.

## Característiques

El PlayTV permet als usuaris mirar els canals terrestres gratuïts (DVB-T) disponibles a la pròpia regió a través de l'antena des de la consola PlayStation 3. Els usuaris també poden activar els subtítols i la descripció d'àudio, consultar la guia de programes i enregistrar programes mentre miren un altre canal o juguen a un joc. L'aplicació roman utilitzable als territoris que no han passat a emetre plenament en DVB-T2, estàndard que l'aparell no admet pas.
Els continguts PlayTV també són visualitzables mitjançant la funció Remote Play, que permet mirar els canals amb una consola PSP o el telèfon Sony Ericsson Aino.
L'aplicació PlayTV inclou la llengua catalana, essent l'únic títol a la consola PlayStation 3 que ho fa.

## Referències

* 1 2 Pendlebury, Ty. «Sony PlayTV (PS3) review: Sony PlayTV (PS3)» (en anglès). [Consulta: 22 setembre 2024].
* ↑ Editor-in-Chief, Oli Welsh Former. «PlayTV» (en anglès), 04-03-2008. [Consulta: 22 setembre 2024].
* ↑ «PlayTV Update» (en anglès americà), 29-09-2009. [Consulta: 22 setembre 2024].
* ↑ «redump.org • Discs». [Consulta: 22 setembre 2024].

## Enllaços externs

* Web oficial del PlayTV Arxivat 2013-10-18 a Wayback Machine.
# Campionats del món de ciclisme en ruta de 1929

Els Campionats del món de ciclisme en ruta de 1929 es disputaren el 16 d'agost a Zúric, Suïssa.

## Resultats

| Proves : | Or | Or | Argent | Argent | Bronze | Bronze |
| Professionals |||||||
| Cursa en línia masculina detalls | Georges Ronsse Bèlgica | 6h 48' 05" | Nicolas Frantz Luxemburg | m. t. | Alfredo Binda Itàlia | m. t. |
| Amateurs |||||||
| Cursa en línia masculina | Pierino Bertolazzo Itàlia | 7h 20' 36" | Remo Bertoni Itàlia | - | René Brossy França | - |

## Medaller

| Posició | País | Or | Plata | Bronze | Total |
| 1 | Itàlia | 1 | 1 | 1 | 3 |
| 2 | Bèlgica | 1 | 0 | 0 | 1 |
| 3 | Luxemburg | 0 | 1 | 0 | 1 |
| 4 | França | 0 | 0 | 1 | 1 |

## Referències

* «3a edizione World Championship Road Race - Zurich (SUI) (1929)» (en italià). museociclismo.it. Arxivat de l'original el 2019-04-08. [Consulta: 19 setembre 2012].
* Resultats de la cursa professional a les-sports.info
* Resultats de la cursa amateur a sitiodeciclismo.net
# Metròfanes de Bizanci

* Per a altres significats, vegeu «Metròfanes».
Metròfanes de Bizanci (Bizanci?, s. III - 326) va ser bisbe de Bizanci entre els anys 306 i 314. És venerat com a sant en diverses confessions cristianes.

## Biografia

Va ser elegit bisbe de Bizanci, llavors una ciutat grega sense més importància, el 306, com a successor de Probe. Era fill de Domeci, que també havia estat bisbe de Bizanci. Metròfanes podria haver estat, però no se sap del cert, fill de Probus. L'any 314 va deixar el càrrec i es va retirar per fer vida religiosa. Segons una tradició, abans que morís, l'emperador Constantí I volia donar-li el títol honorari de Patriarca, però no pogué, ja que Bizanci era una ciutat petita. En 330, Constantí la convertí en la nova capital de l'Imperi Romà i va rebre el nou nom de Nova Roma o Constantinoble; en 451, el bisbat va ser elevat a patriarcat.
A causa de l'edat, Metròfanes no va poder participar en el primer Concili de Nicea, i hi envià el prevere Alexandre I de Constantinoble, que seria el seu successor.
Quan Metròfanes va morir, va ser canonitzat, celebrant-se'n la festivitat el 4 de juny.

## Referències

* ↑ «Saint Metrophanes, first Patriarch of Constantinople». Orthodox Church in America. [Consulta: 24 juny 2023].
# Federació de Dimonis i Diables del País Valencià

La Federació de Colles de Dimonis i Diables del País Valencià és una entitat sense ànim de lucre que vetla per treballar a favor de la cultura del foc facilitant la reglamentació sobre l'ús del foc, organitzant trobades de treball i establint relacions de col·laboració amb la resta de federacions presents als Països Catalans. Es va formalitzar legalment l'any 2001 a la ciutat de Castelló de la Plana.
Són membres de la Federació les colles: Botafocs de Castelló de la Plana, Correcagarneres de Terrateig, Dimonis de l'Avern d'Alboraia, Colla de Dimonis de Massalfassar, Dimonis de Morella, Dimonis de Vinaròs, Dimonis Enroscats de l'Alcúdia, Dimonis la Ceba d'Alacant, Fem Fredat de Simat de la Valldigna, Inga-va de la Font d'En Carròs, la Diabòlica de Morvedre de Sagunt i els Socarrats de Campanar (València).
L'any 2009 la Federació de Dimonis i Diables del País Valencià va tindre un paper important davant del Conflicte de la directiva del Parlament Europeu sobre l'ús de material pirotècnic, en aconseguir de la Generalitat Valenciana la redacció d'un decret autonòmic que regula de forma específica l'ús dels materials pirotècnics de les diferents representacions festives dels grups de foc, entre elles el correfoc i la formació obligatòria per als coeters i responsables de grups organitzadors de correfocs, entre altres espectacles pirotècnics.

## Referències

* ↑ «Festival Medieval d'Elx 2007. Enguany entorn de les "Criatures fantàstiques"». Espaipaisvalencia.org, 17-09-2007. [Consulta: 31 març 2012].
* ↑ «Terrateig acull les VII Jornades Diableres del País Valencià». Vilaweb.cat, 09-11-2007. [Consulta: 31 març 2012].
* ↑ «La Farnaca representarà Cambrils i els seus elements festius a Elx». Revistacambrils.com, 26-10-2007. [Consulta: 31 març 2012].
* ↑ «Web oficial de La Federació». Federació de Dimonis i Diables del País Valencià, 2001. [Consulta: 31 març 2012].
* ↑ «Colles membres». Federació de Dimonis i Diables del País Valencià. [Consulta: 29 agost 2011].
* ↑ «El arte del trueno» (en espanyol). Levante-emv.es, 31-07-2011. [Consulta: 31 març 2012].
* ↑ Directive 2007/23/EC of the European Parliament and of the Council of 23 May 2007 on the placing on the market of pyrotechnic articles, Brussel·les, Comissió européa, 14 de juny de 2007, (en català: Directiva 2007/23/EC del parlament i del consell del 23 de maigs de 2007 a la comercialització d'articles pirotècnics (anglès) (existeix en totes les llengües oficials europees, però no en les llengües cooficials))
* ↑ «"Els Dimonis" reclaman una ley del fuego» (en espanyol). Levante-emv.es, 05-02-2009. Arxivat de l'original el 2009-02-08. [Consulta: 31 març 2012].
* ↑ «'Els dimonis' echan un pulso a Europa» (en espanyol). Levante-emv.es, 07-02-2009. [Consulta: 31 març 2012].
* ↑ «Saber la historia para salir en la Cordà» (en espanyol). Levante-emv.es, 10-04-2011. [Consulta: 31 març 2012].
* ↑ «Formarse para disparar la traca» (en espanyol). Levante-emv.es, 28-11-2010. [Consulta: 31 març 2012].

## Enllaços externs

* Federació de Dimonis i Diables del País Valencià
# Mantidactylus striatus

Mantidactylus striatus és una espècie de granota de la família dels mantèl·lids endèmica de Madagascar.
Es troba als boscos humits tropicals o subtropicals i als rius.
Està en perill d'extinció per la pèrdua del seu hàbitat natural.

## Referències

* Fordham et al (2006). Mantidactylus striatus. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Vyšný Tvarožec

Vyšný Tvarožec és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1414.
# Pietralunga

Pietralunga és un comune (municipi) de la Província de Perusa, a la regió italiana d'Úmbria, situat uns 35 km al nord de Perusa. L'1 de gener de 2018 tenia 2.079 habitants. Limita amb els municipis de Apecchio, Cagli, Città di Castello, Gubbio, Montone i Umbertide.
Com a petita ciutat medieval d'Itàlia, té nombroses mencions de viatgers i aventurers, que es remunten a l'any 1000 aC. També hi ha diverses ruïnes romanes antigues. Segons la història, St. Crescenziano va morir a prop del centre de la ciutat.

## Referències

* ↑ «Resident population on 1st January 2018» (en anglès). ISTAT. [Consulta: 9 març 2019].
* ↑ «Pietralunga». Penelope.uchicago.edu. [Consulta: 5 agost 2012].
* ↑ «Pietralunga Italy: tourism holidays in Pietralunga holiday travel and Pietralunga hotels». Bella Umbria. [Consulta: 5 agost 2012].

## Enllaços externs

* Pietralunga - Lloc web oficial (italià)
# Campionats del món de ciclisme en ruta de 1924

Els Campionats del món de ciclisme en ruta de 1924 es disputaren el 2 d'agost de 1924 a París, França.

## Palmarès

| Proves : | Or | Or | Plata | Plata | Bronze | Bronze |
| Amateurs |||||||
| Cursa en línia masculina | André Leducq França | 5h 30' 34" | Otto Lehner Suïssa | + 1' 02" | Armand Blanchonnet França | +3' 53" |

## Medaller

| Posició | País | Or | Plata | Bronze | Total |
| 1 | França | 1 | 0 | 1 | 2 |
| 2 | Suïssa | 0 | 1 | 0 | 1 |
| Total | Total | 1 | 1 | 1 | 3 |

## Referències

* Resultats de la cursa amateur a sitiodeciclismo.net
* Resultats de la cursa amateur a les-sports.info
# Metròfanes d'Eucàrpia

Metròfanes d'Eucàrpia (en llatí Metrophanes, en grec antic Μητροφάνης) fou un escriptor i retòric grec nascut a Eucàrpia a Frígia que va escriure dos tractats sobre retòrica: ερὶ ἰδεῶν λόγου i Περὶ στάσεων, segons Esteve de Bizanci.
També va escriure uns comentaris sobre Hermògenes i sobre Publi Eli Aristides.

## Referències

* ↑ Metrophanes of Eucarpia a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1071
# Otràdnoie (Khabàrovsk)

* Per a altres significats, vegeu «Otràdnoie».
Otràdnoie (en rus: Отрадное) és un poble del krai de Khabàrovsk, a Rússia, que el 2018 tenia 794 habitants. Pertany al districte rural de Viàzemski.

## Referències

* ↑ Официальный сайт Вяземского района Хабаровского края. Arxivat 2009-06-30 a Wayback Machine.